Diari Oficial de la Generalitat Valenciana


Sumari del DOGV 4433, del 05-02-2003 (2003/899)

Informació pública del programa per al desenvolupament de l'actuació integrada de la unitat d'execució número 2 del sector Cansalades-Umbría 11 del Pla General d'Ordenació Urbana de Xàbia.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4433

Data del DOGV
:   05-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/899


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de l'actuació integrada de la unitat d'execució número 2 del sector Cansalades-Umbría 11 del Pla General d'Ordenació Urbana de Xàbia. [2003/A899]
  
Luis Aparicio Marbán, notari del Col·legi de València, districte de Dénia, amb residència a Xàbia, dóna fe:
  
Que la mercantil Premier Homes, SL, amb codi d'identificació fiscal S15429377 i domicili social a l'avinguda de la Llibertat, número 4, edifici Sorolla de Xàbia (Alacant), m'ha requerit per a la protocol·lització de l'alternativa tècnica i el projecte d'urbanització acompanyat de l'estudi bàsic de seguretat i salut en el treball corresponent, de la unitat d'execució número 2 del sector Cansalades-Umbría 11, a Xàbia, de conformitat amb les especificacions del programa d'actuació integrada que val de base per a la seua adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I, mitjançant el present edicte, es fa constar:
  
- L'objecte i característica essencials de la iniciativa tècnica.
  
- Programa per al desenvolupament de l'actuació integrada de la unitat d'execució de SUE número 2 del sector Cansalades-Umbría 11 (d'una superfície bruta de 76.618 m2), acompanyat del projecte d'urbanització corresponent i l'estudi bàsic de seguretat i salut, a fi de definir les característiques bàsiques i la realització de les obres d'urbanització de l'esmentada unitat.
  
- La Notaria on estan depositats els documents està situada al carrer Historiador Chabàs, número 1, 1r de Xàbia (Alacant).
  
- L'exemplar depositat a l'Ajuntament de Xàbia, situat a la plaça de l'Església, número 4, s'identifica com a: programa per al desenvolupament de l'actuació integrada de la unitat d'execució 2 del sector Cansalades-Umbría 11 del Pla General d'Ordenació Urbana de Xàbia.
  
- L'advertiment que, dins del termini de 20 dies, comptadors des de la publicació de l'últim anunci, qualsevol persona podrà comparéixer a l'esmentada Notaria per a obtindre una còpia de l'acta o perquè l'acta mateixa li siga exhibida.
  
- La possibilitat de consultar, a l'Ajuntament de Xàbia, les actuacions derivades de la documentació depositada i la de presentar davant seu, per a incorporar-les a aquella, tant al·legacions com alternatives tècniques que pretenguen competir amb l'exposada, així com, quan pertoque, proposicions juridicoeconòmiques per a executar-les.
  
I perquè tinga els efectes oportuns, lliure el present edicte.